ภาษีไปไหน
โดย...ชัตน์วรี shewarat@hotmail.com
4 พ.ค. 2559

โดย...ชัตน์วรี [email protected]
เคยสงสัยไหมว่า รัฐบาลจัดเก็บภาษีไปแล้วได้นำเงินภาษีไปใช้อะไรบ้าง
ล่าสุด รัฐบาลได้มีการเปิดตัว Gov Channel หรือศูนย์กลางบริการภาครัฐสำหรับประชาชน โดยเฉพาะระบบ “ภาษีไปไหน” วัตถุประสงค์เพื่อรายงานข้อมูลการใช้จ่ายภาครัฐ
ทั้งนี้ ประชาชนสามารถตรวจสอบระบบข้อมูลการใช้จ่ายของภาครัฐ โดยการเข้าไปตรวจสอบได้ในเว็บไซต์ http://govspending.data.go.th ซึ่งภายในเว็บไซต์นี้จะมีการจัดทำสถิติการใช้จ่ายงบประมาณ เช่น ข้อมูล 10 โครงการที่ใช้งบประมาณสูงสุด ข้อมูล 10 จังหวัดที่ใช้งบประมาณสูงสุด (ไม่รวมกรุงเทพฯ) ข้อมูล 10 จังหวัดที่มีโครงการมากที่สุด (ไม่รวมกรุงเทพฯ)
นอกจากนี้ ยังสามารถดูข้อมูลสถิติการใช้จ่ายเงินตามหมวดหมู่ต่างๆ หรือจะดูผ่านแผนที่เจาะลึกเป็นรายจังหวัด/อำเภอ และระบบค้นหา ซึ่งสามารถกรอกชื่อหน่วยงานที่ต้องการตรวจสอบการใช้จ่ายเงิน และมีการรวบรวมรายชื่อบริษัทที่เป็นผู้ชนะการประมูลสูงสุดด้วย
ถือเป็นส่วนหนึ่งในการเปิดเผยข้อมูลการใช้งบประมาณที่ “โปร่งใส” ล้างภาพ “คอร์รัปชั่น”